ประกาศคณะกรรมการวิชาชีพสาขาการแพทย์แผนไทยประกาศคณะกรรมการวิชาชีพสาขาการแพทย์แผนไทยฉบับที่ ๑ (พ.ศ. ๒๕๔๗)เรื่องการประเมินผู้ที่ส่วนราชการรับรองว่าเป็นผู้มีประสบการณ์ด้านการแพทย์พื้นบ้านไทยเพื่อขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทย[๑] อาศัยอำนาจตามความในมาตรา ๓๓ (๑) (ค) และมาตรา ๒๓ (๑๑) แห่งพระราชบัญญัติการประกอบโรคศิลปะ พ.ศ. ๒๕๔๒คณะกรรมการวิชาชีพสาขาการแพทย์แผนไทยจึงออกประกาศกำหนดคุณสมบัติและเงื่อนไขในการประเมินผู้ที่ส่วนราชการรับรองว่าเป็นผู้มีประสบการณ์ด้านการแพทย์พื้นบ้านไทยดังนี้ข้อ ๑ ในประกาศนี้การแพทย์พื้นบ้านไทย หมายความว่าการดูแลรักษาสุขภาพโดยใช้ความรู้ที่สืบทอดกันมาในชุมชนท้องถิ่นซึ่งมีลักษณะเฉพาะที่สอดคล้องกับความคิด ความเชื่อ ประเพณี วัฒนธรรมและทรัพยากรของท้องถิ่นนั้น ๆข้อ ๒คุณสมบัติของผู้มีสิทธิ์ได้รับการเสนอชื่อเป็นผู้มีประสบการณ์ด้านการแพทย์พื้นบ้านไทยมีดังต่อไปนี้๒.๑ เป็นบุคคลที่มีสัญชาติไทย๒.๒ มีภูมิลำเนาอยู่ในประเทศไทย๒.๓เป็นผู้มีประสบการณ์ด้านการแพทย์พื้นบ้านไทยไม่น้อยกว่า ๒๐ ปี๒.๔ มีคุณสมบัติและไม่มีลักษณะต้องห้ามตามมาตรา ๓๒ (๓) (๔) (๕) (๖) (๗) แห่งพระราชบัญญัติการประกอบโรคศิลปะ พ.ศ. ๒๕๔๒ข้อ ๓คุณสมบัติของหน่วยงานที่มีสิทธิ์เสนอชื่อบุคคลเป็นผู้มีประสบการณ์ด้านการแพทย์พื้นบ้านไทยมีดังต่อไปนี้๓.๑เป็นองค์กรเอกชนสาธารณประโยชน์ด้านการแพทย์และสาธารณสุข การแพทย์แผนไทยหรือวัฒนธรรมสุขภาพ ที่มีฐานะเป็นองค์กรนิติบุคคล หรือ๓.๒ เป็นสถาบันวิชาการในระดับอุดมศึกษาที่มีการเรียนการสอนด้านการแพทย์และสาธารณสุขการแพทย์แผนไทย หรือวัฒนธรรมสุขภาพ หรือ๓.๓เป็นหน่วยงานราชการที่ทำงานด้านการแพทย์และสาธารณสุขการแพทย์แผนไทยหรือวัฒนธรรมสุขภาพข้อ ๔ ให้หน่วยงานตามข้อ ๓เสนอชื่อบุคคลเป็นผู้มีประสบการณ์ด้านการแพทย์พื้นบ้านไทยโดยมีเอกสารหลักฐานประกอบการเสนอชื่อ ดังต่อไปนี้๔.๑หนังสือเสนอชื่อบุคคลเป็นผู้มีประสบการณ์ด้านการแพทย์พื้นบ้านไทยตามแบบ พท.พ. ๑๔.๒ รายงานการศึกษา ประวัติชีวิต ความรู้และบทบาทของบุคคลผู้มีประสบการณ์ด้านการแพทย์พื้นบ้านไทย ซึ่งจัดทำโดยหน่วยงานตามข้อ๓ โดยมีเค้าโครงตามเอกสารแนบท้ายประกาศ๔.๓ หนังสือแสดงประวัติ ผลงานและประสบการณ์ของผู้ได้รับการเสนอชื่อเป็นผู้มีประสบการณ์ด้านการแพทย์พื้นบ้านไทยตามแบบพท.พ. ๒๔.๔ รูปถ่ายหน้าตรง ไม่สวมหมวก ไม่ใส่แว่นตาดำ ขนาด๑ นิ้ว ซึ่งถ่ายไว้ไม่เกิน ๖ เดือน จำนวน ๕ รูป๔.๕ สำเนาทะเบียนบ้าน๔.๖ สำเนาบัตรประจำตัวประชาชน๔.๗ ใบรับรองแพทย์ตามแบบแนบท้ายประกาศ๔.๘ สำเนาหนังสือการจดทะเบียนเป็นองค์กรนิติบุคคล (ในกรณีเป็นหน่วยงานตามข้อ ๓.๑)ข้อ ๕ การยื่นขอการรับรองจากส่วนราชการให้หน่วยงานตามข้อ ๓ ส่งเอกสารตามข้อ๔ ไปยังหน่วยราชการ ดังนี้๕.๑ กรณีต่างจังหวัด ให้ส่งไปที่สำนักงานสาธารณสุขจังหวัด๕.๒ กรณี กรุงเทพมหานคร ให้ส่งไปที่กรมพัฒนาการแพทย์แผนไทยและการแพทย์ทางเลือกข้อ ๖การออกหนังสือรับรองและการส่งหนังสือรับรองของส่วนราชการให้หน่วยราชการตามข้อ ๕ ตรวจสอบการเสนอชื่อเพื่อขอการรับรองแล้วเสนอให้ส่วนราชการพิจารณาการออกหนังสือรับรอง ตามแบบ พท.พ. ๓ ดังนี้๖.๑ ให้ผู้ว่าราชการจังหวัดพิจารณาการออกหนังสือรับรองในเขตพื้นที่จังหวัด๖.๒ให้อธิบดีกรมพัฒนาการแพทย์แผนไทยและการแพทย์ทางเลือกพิจารณาการออกหนังสือรับรองได้ทั่วราชอาณาจักรให้ส่วนราชการส่งหนังสือรับรองและเอกสารหลักฐานไปที่กองการประกอบโรคศิลปะ กรมสนับสนุนบริการสุขภาพ กระทรวงสาธารณสุข ถนนติวานนท์อำเภอเมือง จังหวัดนนทบุรี ๑๑๐๐๐ เพื่อนำเสนอคณะกรรมการวิชาชีพสาขาการแพทย์แผนไทยข้อ ๗ การประเมินความรู้และจรรยาบรรณคณะกรรมการวิชาชีพสาขาการแพทย์แผนไทยทำการประเมินความรู้และจรรยาบรรณโดยตั้งคณะอนุกรรมการวิชาชีพประกอบด้วยผู้ทรงคุณวุฒิอย่างน้อย๒ คน และกรรมการวิชาชีพสาขาการแพทย์แผนไทยอย่างน้อย ๒ คนเพื่อทำหน้าที่ในการประเมินความรู้และจรรยาบรรณของบุคคลที่ได้รับการรับรองจากส่วนราชการทำรายงานและสรุปผลการประเมินเสนอคณะกรรมการวิชาชีพสาขาการแพทย์แผนไทยเพื่อพิจารณาข้อ ๘คณะกรรมการวิชาชีพสาขาการแพทย์แผนไทยอาจจัดให้มีการฝึกอบรมความรู้และจรรยาบรรณแก่ผู้ผ่านการประเมินแล้วอีกก็ได้ข้อ ๙ หากมีปัญหาการปฏิบัติตามประกาศนี้ ให้วินิจฉัยโดยมติของคณะกรรมการวิชาชีพสาขาการแพทย์แผนไทยและให้ถือเป็นที่สุดจึงประกาศมาเพื่อทราบโดยทั่วกันประกาศ ณ วันที่ ๑๓กรกฎาคม พ.ศ. ๒๕๔๗วิชัย โชควิวัฒนประธานคณะกรรมการวิชาชีพสาขาการแพทย์แผนไทย[เอกสารแนบท้าย]๑.รายละเอียดคำขออนุญาต คำขอจดทะเบียน แบบการแจ้งและเอกสารประกอบตามประเภทของการขออนุญาตการขอจดทะเบียนหรือการแจ้งแนบท้าย ระเบียบสำนักงานกลางทะเบียนหอการค้าว่าด้วยการจดทะเบียนหอการค้า พ.ศ. ๒๕๔๗๒.แบบพิมพ์ที่นายทะเบียนกำหนดรูปแบบแนบท้ายระเบียบสำนักงานกลางทะเบียนหอการค้าว่าด้วยการจดทะเบียนหอการค้า พ.ศ. ๒๕๔๗๓.คำขออนุญาตจัดตั้งหอการค้า (ห.ก.ค.๑)๔.คำขอให้ออกใบแทนใบอนุญาตหอการค้า (ห.ก.ค.๓)๕.คำขอตรวจหรือคัดเอกสาร/ขอให้คัดและรับรองสำเนาเอกสาร (ห.ก.ค.๔)๖.คำขอจดทะเบียนแก้ไขหรือเพิ่มเติมข้อบังคับ (ห.ก.ค.๕)๗.คำขอจดทะเบียนตั้งหรือเปลี่ยนตัวกรรมการ (ห.ก.ค.๖)๘.แบบรับรองประวัติ (ห.ก.ค.๗)๙.รายละเอียดกรรมการของหอการค้า... (ห.ก.ค.๘)๑๐.ทะเบียนสมาชิกหอการค้า... (ห.ก.ค.๙)๑๑.แบบแจ้งเลิกหอการค้า (ห.ก.ค.๑๐)๑๒.รายงานการชำระบัญชี ฉบับที่ ... (ห.ก.ค.๑๑)๑๓.แบบแจ้งเสร็จการชำระบัญชีหอการค้า (ห.ก.ค.๑๒)๑๔.หนังสือมอบอำนาจ(ดูข้อมูลจากภาพกฎหมาย)มยุรี/พิมพ์๒๐ ตุลาคม ๒๕๔๗ศุภสรณ์/ธัญกมล/ตรวจ๒๙ ตุลาคม ๒๕๔๗สุกัญญา/จัดทำ๔ กุมภาพันธ์ ๒๕๕๒โชติกานต์/ปรับปรุง๑๑ พฤศจิกายน ๒๕๕๙[๑] ราชกิจจานุเบกษา.เล่ม ๑๒๑/ตอนพิเศษ๘๗ ง/หน้า ๑๐๘/๔ สิงหาคม ๒๕๔๗